b'\n_START_ARTICLE_\nJosip Ipavec\n_START_SECTION_\nSkladateljski opis\n_START_PARAGRAPH_\nJosipu je bilo dano prakti\xc4\x8dno le eno desetletje komponiranja. Baletna pantomima Mo\xc5\xbei\xc4\x8dek, njegova prva ve\xc4\x8dja skladba, je bila dokon\xc4\x8dana leta 1901. To je hkrati prva slovenska romanti\xc4\x8dna kompozicija te vrste (kasneje jo je orkestriral Viktor Parma). Svoje najobse\xc5\xbenej\xc5\xa1e delo, opereto Princeso Vrtoglavko, pa je kon\xc4\x8dal leta 1910. Glavnino njegovega ustvarjanja pa predstavljajo samospevi na nem\xc5\xa1ka besedila, pa tudi orgelske skladbe. Tudi Josipa je mikala odrska glasba; s pantonimo Mo\xc5\xbei\xc4\x8dek je celo dosegel svoj najve\xc4\x8dji uspeh. Njegova \xc5\xbeelja je bila, da bi njegovo opereto uprizorili, kljub posredovanju prijateljev to ni mogel dose\xc4\x8di. Verjetno bi se bil Josip \xc5\xa1e naprej trudil, da bi delo izvedli, a je jeseni leta 1909 te\xc5\xbeko zbolel. Nikdar ve\xc4\x8d ni bil docela zdrav, tako da je opustil tudi zdravni\xc5\xa1ko prakso. Umrl je 8. februarja 1921 v \xc5\xa0entjurju, kjer je tudi pokopan.'